પ્રાપ્ત માહિતી અનુસાર આ અંગેની વિગત એવી છે કે શાહપુર વિસ્તારમાં દિલ્હી ચકલા અને શાહપુર ચકલા પાસે ગઈ મોડી રાત્રે આશરે દોઢથી બે વાગ્યાના સુમારે અચાનક જ લોકોના ટોળા ભેગા થતા ભયનો માહોલ ઉભો થયો હતો સાથે સાથે અફવાઓએ પણ જાર પકડતા પરિસ્થિતિ વધુ તંગ બની હતી આ વિસ્તારમાં રહેતા એક જ કોમની વ્યક્તિ વચ્ચે ચાલતી અદાવતના આ મામલે ગઈકાલે અચાનક ટોળા ભેગા થયા હતા ટોળાઓ ભેગા થતા જ આ વિસ્તારમાં મોડી રાત્રે જયાં જયાં ખાણીપીણીની બજારો ચાલુ હતી તે તમામ ખાણીપીણીના દુકાનદારોએ પણ પોતાના ધંધા ટપોટપ બંધ કરી દીધા હતા.